Sri Lankan cricketer arrested for rape charge শ্ৰীলংকাৰ ক্ৰিকেটাৰ দানুষ্কা গুণতিলাকাক টি-২০ বিশ্বকাপ চলি থকাৰ সময়তে চিডনীত গ্ৰেপ্তাৰ কৰা হৈছে। তেওঁক ধৰ্ষণৰ অভিযোগত গ্ৰেপ্তাৰ কৰা হৈছে। পুৱতি নিশা চিডনীৰ এখন হোটেলৰ পৰা তেওঁক গ্ৰেপ্তাৰ কৰা হয়।
বাতৰি অনুসৰি, শ্ৰীলংকাৰ ক্ৰিকেট দলৰ এক সূত্ৰই জানিবলৈ দিয়া মতে এগৰাকী মহিলাই গুণতিলাকাৰ বিৰুদ্ধে ধৰ্ষণৰ অভিযোগ উত্থাপন কৰিছে।
ইয়াৰ ভিত্তিতে অষ্ট্ৰেলিয়াৰ আৰক্ষীয়ে পুৱতি নিশা শ্ৰীলংকাৰ দলটো থকা এখন হোটেলত তালাচী চলায় আৰু তেওঁক গ্ৰেপ্তাৰ কৰে।
উল্লেখ্য যে দানুষ্কা গ্ৰেপ্তাৰ হোৱাৰ মাত্ৰ কেইঘণ্টামান আগতে শ্ৰীলংকাই ইংলেণ্ডৰ বিৰুদ্ধে এখন টি-২০ বিশ্বকাপ খেল খেলিছিল। খেলখনত শ্ৰীলংকা পৰাস্ত হৈছিল।
এতিয়া দানুষ্কা গুণতিলাকা বিশ্বকাপত এটা ডাঙৰ কেলেংকাৰীত জড়িত হৈ পৰিল। শ্ৰীলংকাৰ তাৰকা ক্ৰিকেটাৰগৰাকীক এগৰাকী ২৯ বছৰীয়া মহিলাক যৌন নিৰ্যাতন কৰাৰ অভিযোগত চিডনীৰ হোটেলৰ পৰা গ্ৰেপ্তাৰ কৰা হৈছে।
বাতৰি মতে গুণতিলাকাক নিউ চাউথ ৱেলছ আৰক্ষীয়ে শনিবাৰে পুৱতি নিশা শ্ৰীলংকাৰ টীম হোটেলৰ পৰা গ্ৰেপ্তাৰ কৰে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
